AIŠKINAMASIS RAŠTAS

Dėl Molėtų rajono savivaldybės viešųjų asmens sveikatos priežiūros įstaigų vadovų mėnesinės algos kintamosios dalies dydžių nustatymo

1. **Parengto tarybos sprendimo projekto tikslai ir uždaviniai**

Vadovaujantis Lietuvos nacionalinės sveikatos sistemos viešųjų įstaigų vadovų ir jų pavaduotoju mėnesinės algos kintamosios dalies dydžio nustatymo tvarkos aprašo (toliau - Tvarkos aprašas), patvirtinto Lietuvos Respublikos sveikatos apsaugos ministro 2019 m. kovo 25 d. įsakymu Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotoju mėnesinės algos kintamosios dalies dydžio nustatymo tvarkos aprašo patvirtinimo“, 4 punktu Lietuvos nacionalinės sveikatos sistemos viešosios įstaigos steigėjas (dalininkas) ne vėliau kaip iki einamųjų metų gegužės 1 d. priima sprendimą dėl LNSS viešosios įstaigos vadovo mėnesinės algos kintamosios dalies dydžio nustatymo. Vadovaujantis Tvarkos aprašu įvertina ar LNSS viešoji įstaiga praėjusiais metais pasiekė Lietuvos Respublikos sveikatos apsaugos ministro įstaigų grupei, kuriai priklauso LNSS viešoji įstaiga, patvirtintas LNSS viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių siektinas reikšmes ir nustato kiekvieno Lietuvos Respublikos sveikatos priežiūros įstaigų įstatymo 15² straipsnio 1 ir 2 dalyse nurodyto rodiklio siektinos reikšmės įvykdymo vertinimo balą. Kintamosios dalies dydis negali viršyti 40 proc. vadovui nustatytos mėnesinės algos pastoviosios dalies dydžio.

Pagal įstaigų pateiktus duomenis, VšĮ Molėtų rajono greitosios medicinos pagalbos centras surinko 65 balus už siektinas reikšmes – nustatoma 20 proc. kintamoji darbo užmokesčio dalis. VšĮ Molėtų r. pirminės sveikatos priežiūros centras surinko 80 balų, nustatoma 20 proc. kintamoji darbo užmokesčio dalis. VšĮ Molėtų ligoninė surinko 60 balų, įstaigos vadovui nustatoma 15 proc. kintamoji darbo užmokesčio dalis.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

Lietuvos Respublikos viešųjų įstaigų įstatymo 10 straipsnio 1 dalies 4 punktas;

Lietuvos Respublikos sveikatos priežiūros įstaigų įstatymo 151 straipsnio 1, 10 dalimis, 152 straipsnio 1, 2, 3 dalimis, 28 straipsnio 1 dalies 8 punktas;

 Lietuvos Respublikos sveikatos apsaugos ministro 2019 m. kovo 25 d. įsakymas Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinės algos kintamosios dalies dydžio nustatymo tvarkos aprašo patvirtinimo“, 4.1, 4.2.4, 6 punktai; Lietuvos Respublikos sveikatos apsaugos ministro2019 m. birželio 20 d. įsakymas Nr. V-731 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2019 metų siektinų reikšmių patvirtinimo“ veiklos rezultatų vertinimo rodiklių 2019 metų siektinos reikšmės.

**3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos pasekmės – įgyvendinti teisės aktų nuostatai, bus nustatyta kintamoji atlyginimo dalis.

**4. Priemonės sprendimui įgyvendinti**

 Nėra.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Kintamoji atlyginimo dalis yra mokama iš įstaigos lėšų neviršijant Molėtų rajono savivaldybės tarybos patvirtinto mokos fondo.

**6. Vykdytojai, įvykdymo terminai**

 Viešosios asmens sveikatos priežiūros įstaigos. Įvykdymo terminas – nuo 2020 m. gegužės mėn. 1 d. iki 2021 m. balandžio 30 d.